**Műszaki Bizottság**

**ELŐTERJESZTÉS**

Kisbér Város Önkormányzat Képviselő-testülete

**2025. május 16-ai** ülésére

Tárgy: Sissy-sziget használata

**Tisztelt Képviselő-testület!**

2019-ben készült el a Sissy-sziget, melyhez nyitásakor készült a mellékelt házirend és akkor került meghatározásra a sziget bérleti díja is. A szigetet ez idáig hat alakommal bérelték ki. A rongálások rendszeresek, mely, ha nagyobb volumenű, akkor feljelentés tételére is sor kerül. Jelenleg úgy megrongálták, hogy az asztalt és a padokat beszállították a Városigazgatóságra. Az asztal lábait cserélni kell, kb. 80.000,- Ft-ba kerül. Továbbá a sütő ajtaját tették tönkre.

A sziget teljes lezárása nem tud megvalósulni (alacsony vízállás esetén a medren keresztül is megközelíthető). A bejárat felöli kapu nyitását, zárását a nyitvatartási időszakában a kastélyt őrzők végzik.

A további rongálások megelőzése érdekében javasoljuk a sziget bejáratához és a sütőgető részhez kamera kihelyezését. A térfigyelő-kamerarendszer ezirányú bővítésére a rendszert üzemeltető Mór-Véd Security Kft-től az ajánlat bekérésre került, még várjuk.

A vagyonvédelem biztosítása jelenleg is fontos, de van egy EGTC-s pályázat, melynek keretében a szigetre további fejlesztés kerülne – többek között mosdó kialakítás -, mely értékeket meg kell védenünk a rongálók elől, ezért kérem, hogy a kamerák kihelyezését támogatni szíveskedjenek. A kamerák kihelyezéséhez nagy valószínűséggel a közvilágítás bővítésére is szükség lesz, ezt is még vizsgálják a szakemberek.

A házirendet az adatvédelmi tisztviselőnk áttekinti és a szükséges helyeken kiegészíti. Az új házirendet a képviselőt-testület ülésére ígérte küldeni.

A sziget bérleti díja 2019. óta hétfőtől csütörtökig bruttó 15.000,- Ft., péntektől vasárnapig és ünnepnapokon pedig bruttó 20.000,- Ft.. (A kaució pedig a napidíj összege.) A díjat javasoljuk felülvizsgálni.

A hely kiadása jelenleg bonyolultan zajlik, amit kért a művelődési ház igazgató asszonya egyszerűsíteni (WAMK veszi fel az igényt, küldi az érdeklődőt a Városigazgatóságra és a Polgármesteri Hivatalba, majd megy vissza hozzájuk). A 154/2019. (VI. 14.) KVÖKt. határozat a működtetést a Városigazgatóság feladatává tette.

Kérem Tisztelt Képviselő-testületet, hogy a Sissy-sziget kamerával történő megfigyelését támogassa, a helyreállítási munkák elvégzését a kamerák felhelyezése utánra ütemezzék, az új, megemelt bérleti díjat a rendbetételt követően vezessék be és az új házirend mielőbbi kitételét szorgalmazzák, továbbá a sziget működtetését továbbra is a Városigazgatóság végezze.

Kisbér, 2025. május 9.

Bondár Balázs s.k. Pápai Mónika s.k.

elnök referens

**Határozati javaslat:**

Kisbér Város Önkormányzat Képviselő-testülete

a Sissy-sziget vagyonvédelmének biztosítása érdekében 2 db térfigyelő-kamera kihelyezését rendeli meg a Mór-Véd Security Kft-től az ajánlatában szereplő bruttó ………… ,- Ft. díjon.

a kamerarendszer működéséhez szükséges közvilágítás korszerűsítést megrendeli …….-tól bruttó …… Ft. díjon.

utasítja a Kisbéri Közös Önkormányzati Hivatalt a fentiek szerinti szerződések előkészítésére és felhatalmazza a város polgármesterét azok aláírására.

utasítja a Kisbéri Városigazgatóságot, hogy a megrongált eszközöket, tartozékokat a kamerarendszer telepítését követően helyezze ki ismételten.

a sziget új házirendjét változatlan formában elfogadja.

a sziget helyreállítása után a használatért fizetendő bérleti díjat hétfőtől csütörtökig bruttó …..,- Ft./nap, péntektől vasárnapig és ünnepnapokon bruttó ………,- Ft./nap összegben állapítja meg. (A kaució összege a napidíj összege.)

a sziget működtetéséről a Kisbéri Városigazgatóság útján gondoskodik.

**Határidő:** azonnal

**Felelős:** Sinkovicz Zoltán polgármester

Dr. Pápai Tamás jegyző

Juhász Márton igazgató